འོལ་མོ་ལུང་རིང་གི་སྨོན་ལམ་རྣམ་མཁྱེན་
གྲོང་འཇུག་གི་ས་བཅད་ནམ་མཁའི་
ནོར་བུ་བཞུགས་སོ།།
༄༅། །ཡེ་ནས་བོན་གྱི་སྐུ་རུ་སངས་རྒྱས་ཀྱང་།།
ཐབས་མཁས་འགྲོ་བ་འདུལ་བའི་དོན་སླད་དུ།།
སངས་རྒྱས་བསྒྲུབ་ཚུལ་མཛད་དང་དེ་ཐོབ་ནས།།
མི་མཇེད་འཇིག་རྟེན་འདུལ་མཛད་སྟོན་པར་འདུད།།
དེ་ཡི་མཛད་པ་བཅུ་གཉིས་རྫོགས་པའི་ཞིང་།།
སངས་རྒྱས་ཞིང་ཁམས་འོལ་མོ་གླིང་ཆེན་གྱི།།
སྨོན་ལམ་རྣམ་མཁྱེན་གྲོང་འཇུག་ཅེས་པ་ཡི།།
ས་བཅད་ཉུང་ངུ་སྤེལ་འདིར་གཟིགས་པར་མཛོད།།
དེ་ལ་གཉིས། མིང་དོན་དང་། བདེ་ཆེན འཇུག །གཞུང་དོན་ནོ། །གཉིས་པ་ལ་
གསུམ། བོན་སྤྱི་དང་སྒོ་བསྟུན་པའི་མཆོད་པར་བརྗོད། སངས་རྒྱས༔ པ་ཏ་ཡ། གཞུང་
དོན་ཉམས་སུ་ལེན་ཚུལ་བཤད། སངས་རྒྱས༔ བསྐྱོན། གཞུང་དོན་དངོས་བསྟན་པའོ། །
གསུམ་པ་གཞུང་དོན་ལ་གཉིས། དབུ་འདྲེན། ཨེམ་ཧོ། གཞུང་དོན་དངོས་སོ། །
གཉིས་པ་ལ་གསུམ། འོལ་མོའི་གླིང་དུ་སྐྱེ་བའི་རྒྱུ་བཞི་བསྟན་པ། རྒྱུའི་རང་བཞིན་
ལ་སྨོན་པ། ཨེམ་རྒྱལ༔ བྱེད་ཤོག །སྨོན་ལམ་འགྲུབ་པའི་བདེན་ཚིག་དང་། མཆོག་གསུམ༔
འགྲུབ་གྱུར་ཅིག །གཟུངས་སྔགས་བརྗོད་པའོ།། ཨཱོྃ་སྭཱཧཱ། དང་པོ་ལ་བཞི། ཞིང་ཁམས་
226

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཀྱི་བཀོད་པ་ཡིད་ལ་བྱེད་པ། དགེ་བའི་ལས་དཔག་ཏུ་མེད་པ་སྒོ་དུ་མ་ནས་བསགས་
པ། བྱང་ཆུབ་མཆོག་ཏུ་སེམས་བསྐྱེད་པ་བསྔོ་བ་དང་ཆབས་གཅིག་ཏུ་བསྟན་པ།
ཞིང་ཁམས་དེ་རུ་སྐྱེ་བའི་སྨོན་ལམ་གདབ་པའོ། །དང་པོ་ལ་གཉིས། ཕྱོགས་གང་དུ་
ཡོད་པ་བསྟན་པ། འདི་ནས༔ དེ་རུ། །དེ་ན་ཡོད་པའི་ཞིང་ཁམས་ཀྱི་བཀོད་པ་ཡིད་ལ་
བྱེད་པའོ། །གཉིས་པ་ལ་གཉིས། མདོར་བསྡུས་ནས་བསྟན་པ། རྒྱས་པར་ཕྱེ་
བའོ། །དང་པོ་ལ་གཉིས། ཕྱོགས་དེ་ན་ཡོད་པའི་ཞིང་ཁམས་དང་། དག་པའི༔ གནས།
ཞིང་ཁམས་དེའི་བཀོད་པ་ཇི་ལྟར་ཡོད་པ་བསྟན་པའོ།། ས་ནི༔ བཅས་པ། གཉིས་པ་ལ་
ལྔ། རྒྱལ་ས་གླིང་བརྒྱད། ནང་གླིང་། བར་གླིང་། ཕྱི་གླིང་། མཐའ་གླིང་གི་བཀོད་
པ་ཡིད་ལ་བྱེད་པའོ། །དང་པོ་ལ་གཉིས། དབུས་དང་། དཔག་ཚད༔ གནས། ཕྱོགས་
མཚམས་ཀྱི་བཀོད་པ་ཡིད་ལ་བྱེད་པའོ། །གཉིས་པ་ལ་གཉིས། ར་བ་དང་། ཕྱི་རིམ༔
ལ ཕྱོགས་མཚམས་ཀྱི་བཀོད་པ་ཡིད་ལ་བྱེད་པའོ། །གཉིས་པ་ལ་གཉིས། ཕྱོགས་
བཞིའི་ཞིང་ཁམས་ཀྱི་བཀོད་པ་ཡིད་ལ་བྱེད་པ། ཤར་ན༔ གཡུ་ལས་གྲུབ། མཚམས་བཞིའི་
ཞིང་ཁམས་ཀྱི་བཀོད་པ་ཡིད་ལ་བྱེད་པའོ། །ཤར་ལྷོ། བཻཌཱུ་སྔོ། གཉིས་པ་ནང་གླིང་ལ་
གཉིས། ར་བ་དང་། དེ་རྒྱབ༔ བསྐོར་བ་ལ། དེའི་ཕྱི་རིམ་ཕྱོགས་མཚམས་ཀྱི་བཀོད་པ་
ཡིད་ལ་བྱེད་པའོ། །གཉིས་པ་ལ་གཉིས། ཕྱོགས་བཞིའི་ཞིང་ཁམས་ཀྱི་བཀོད་པ་
ཡིད་ལ་བྱེད་པ་དང་། ཤར་ན་གཡུང༔ ལྷ་གནས། མཚམས་བཞིའི་ཞིང་ཁམས་ཀྱི་བཀོད་
པ་ཡིད་ལ་བྱེད་པའོ། །མཚམས་བཞིར༔ མི་ངོམས། གསུམ་པ་བར་གླིང་ལ་གཉིས། ར་བ་
དང་། དེ་རྒྱབ༔ ཕྱི་རོལ་དུ། ཕྱི་རིམ་ཕྱོགས་མཚམས་ཀྱི་བཀོད་པ་ཡིད་ལ་བྱེད་པའོ། །
གཉིས་པ་ལ་གཉིས། ཕྱོགས་བཞིའི་གླིང་གི་བཀོད་པ་ཡིད་ལ་བྱེད་པ། ཤར་ན་རྒྱལ༔ གྲོང་
ཁྱེར་ཆགས། མཚམས་བཞིའི་གླིང་གི་བཀོད་པ་ཡིད་ལ་བྱེད་པའོ།། མཚམས་བཞི༔ ཀྱིས་བསྐོར།
བཞི་པ་ཕྱི་གླིང་ལ་གཉིས། ར་བ་དང་། དེ་རྒྱབ༔རོལ་དུ། ཕྱི་རིམ་གྱི་བཀོད་པའོ། །གཉིས་
227

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པ་ལ་གསུམ། ཕྱོགས་བཞིའི་ཡུལ་ཁམས་ཀྱི་བཀོད་པ་དང་། ཤར་ན་ཨ་བ1 ཁབ་གནས།
མཚམས་བཞིའི་ཡུལ་ཁམས་ཀྱི་བཀོད་པ་ཡིད་ལ་བྱེད་པ་དང་། དེ་སོགས་གླིང པ་གསལ།
མཐའ་གླིང་བརྒྱད། མཐའ་གླིང་བརྒྱད་ནི་འགྲེལ་བ་ན་གསལ་ལོ། །མཆན། ཀྱི་ཕྱི་རོལ་ལྕགས་རི་
ཆེན་མོ་ཡོད་དོ། །དེ་རྒྱབ་མུ་ཁྱུད༔ ཡོངས་སུ་བསྐོར། རྒྱུ་གཉིས་པ་དགེ་བའི་ལས་སྒོ་དུ་མ་
ནས་བསགས་པ་ལ་དྲུག །ཕྱག་འཚལ་བ། སྡིག་པ་བཤགས་པ། མཆོད་པ་འབུལ་
བ། ཡི་རང་ཕུལ་བ། བཀའ་འཁོར་བསྐོར་བར་བསྐུལ་བ། མྱ་ངན་ལས་མི་འདའ་
བར་བཞུགས་སུ་གསོལ་བའོ། །དང་པོ་ལ་གཉིས། རྟེན་དང་བརྟེན་པའི་ཡུལ་
གང་ལ་ཕྱག་འཚལ་བ། ཨེམ( གློག་ལྟར་འགྱུ། རྟེན་གང་གིས་ཕྱག་ཇི་ལྟར་འཚལ་བ་དང་
བཅས་བདག་སོགས༔ ཕྱག་འཚལ་ལོ་ པའོ། །གཉིས་པ་ལ་གཉིས། བཤགས་བྱ་སྡིག་ལྟུང་
གང་ཞིག །ཐོག་མའི༔ ཅི་བསགས་པ། བཤགས་ཡུལ་རྒྱལ་བ་སྲས་བཅས་ཀྱི་དྲུང་དུ་བཤགས་
ནས་དག་ཚང་བཅས་གསོལ་བའོ། །རྒྱལ་བའི་དྲུང༔ མཛད་དུ་གསོལ། གསུམ་པ་ལ་གཉིས།
མཆོད་པའི་རྫས་གང་ཞིག །མར་མེ༔ ཁམས་གང་བ། ཚུལ་ཇི་ལྟར་དབུལ་བ་བསྟན་པའོ།།
ལྷ་དང༔ སུ་གསོལ། བཞི་པ་ལ་གཉིས། གང་ལ་ཡིད་རང་ཕུལ་བ། སྲས་བཅས༔ བསམ་ཡས་ལ།
གང་གིས་ཡི་རང་ཕུལ་བའོ། །བདག་སོགས༔ཡི་རང་། ལྔ་པ་ལ་གཉིས། གདུལ་བྱ་གང་
གི་དོན་དུ་བཀའ་འཁོར་བསྐོར་བ། གང་ཞིག༔ བགྲོད་ཕྱིར། བཀའ་འཁོར་གང་ཞིག་
བསྐོར་བའོ། །བཀའ་ཡི༔ བསྐོར་མཛད་ལ། དྲུག་པ་ལ་གཉིས། གང་ཞིག་མྱ་ངན་ལས་མི་
འདའ་བར་བཞུགས་པ། འགྲོ་བའི་དོན་མཛད༔ བཅས་ཀྱང་། གང་ཕྱིར་བཞུགས་པར་གསོལ་
བར་འདེབས་པའོ། །ཅི་སྲིད༔ གསོལ་འདེབས། རྒྱུ་གསུམ་པ་བྱང་ཆུབ་ཏུ་སེམས་བསྐྱེད་པ་
ལ་གཉིས། གང་བསྔོ་བའི་དགེ་རྩ། འདི་སོགས༔ གང་བགྱིས་པ། གང་ཕྱིར་བསྔོ་བའི་ཡུལ་
བསྟན་པའོ། །གཉིས་པ་ལ་གཉིས། གནས་སྐབས་ཙམ་དང་། ཅུང་ཟད༔ གནས་པ་དང་།
མཐར་ཐུག་བྱང་ཆུབ་ཀྱི་ས་ལ་བསྔོ་བའོ། །བླ་མེད།འཐོབ་ཕྱིར་བསྔོ། རྒྱུ་བཞི་པ་འོལ་མོའི་
228

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
གླིང་དུ་སྐྱེ་བའི་སྨོན་ལམ་ལ་གསུམ།
ཤི་འཕོས་ནས་འོལ་མོའི་གླིང་དུ་སྐྱེ་བའི་སྨོན་
ལམ། ཞིང་ཁམས་ཀྱི་བཀོད་པ་ཡིད་ལ་བྱེད་པའི་སྨོན་ལམ། འོལ་མོའི་གླིང་དུ་སྐྱེས་
པའི་དབང་དུ་བགྱིས་པའི་སྨོན་ལམ་མོ། །དང་པོ་ལ་གསུམ། སྐྱེ་བའི་ཡུལ་ལ་སྨོན་
པ། བདག་ནི༔ ལྷ་རྩེའི་དྲུང་། སྐྱེ་བའི་གནས་ལ་སྨོན་པ། སྐྱོན་བྲལ༔ གྱུར་ནས། སྐྱེ་བའི་དུས་ལ་
སྨོན་པའོ༎ སངས་རྒྱས༔ བརྙེས་ཤོག །གཉིས་པ་ལ་གཉིས། ཞིང་གི་ཡོན་ཏན་དང་།
བཅུད་ཀྱི་ཡོན་ཏན་ཡིད་ལ་བྱེད་པའི་སྨོན་ལམ་མོ། །དང་པོ་ལ་གསུམ། ས་གཞིའི་
ཡོན་ཏན། ཤིང་གི་ཡོན་ཏན། ཆུ་དང་པདྨའི་ཡོན་ཏན་ཡིད་ལ་བྱེད་པའི་སྨོན་ལམ་
མོ། །དང་པོ་ལ་གཉིས། ཡོན་ཏན་ལ་བསམ་པ་དང་། ཡོན་ཏན་དྲན་པས་དེར་སྐྱེ་
འདོད་ཀྱི་སྨོན་ལམ་གདབ་པའོ། །བདག་ནི༔ སྐྱེ་བར་ཤོག །དང་པོ་ལ་གཉིས། གཞི་དངོས་
ཀྱི་ཡོན་ཏན་བསམ་པ་དང་། ཨེ་མ་ཞིང་ཁམས༔ ལྗང་མཛེས། རི་བྲག་གི་ཡོན་ཏན་བསམ་
པའོ། །རིན་ཆེན་རི༔ འབུར་དུ་དོད། གཉིས་པ་ལ་གཉིས། ཡོན་ཏན་བསམ་པ་དང་།
སྨོན་ལམ་གདབ་པའོ། །བདག་ནི། སྐྱེ་བར་ཤོག །དང་པོ་ལ་གསུམ། ཤིང་འཇའ་ཚོན་འོད་
འབར་དང་། ཤིང་མཆོག༔ཤིང་། དཔག་བསམ་ལྗོན་ཤིང་དང་། དཔག་བསམ༔ ཕྱུགས། སྨན་
སྤོས་ཀྱི་ཡོན་ཏན་ཙན་དན(ཁྱབ བསམ་པའོ། །གསུམ་པ་ལ་གཉིས། ཡོན་ཏན་བསམ་
པ་དང་། སྨོན་ལམ་གདབ་པའོ། །བདག་ནི༴ཤོག །དང་པོ་ལ་གསུམ། ཆུའི་ཡོན་ཏན་
དང་། ཆུ་བཞིས༔ཅིང་། མཚོ་ཡི་ཡོན་ཏན་དང་། དྭངས་བསིལ༔ འཁྱིལ། མེ་ཏོག་ཨུཏྤལ་
གྱི་ཡོན་ཏན་བསམ་པའོ།། ཨུཏྤལ༔ གླུ་བསྒྱུར། གཉིས་པ་བཅུད་ཀྱི་ཡོན་ཏན་བསམ་པ་
ལ་གསུམ། བྱ་དང་བྱེའུ་ཡོན་ཏན་དང་། ལོངས་སྤྱོད་ཀྱི་ཡོན་ཏན་དང་། ལྷ་མིའི་ཡོན་
ཏན་བསམ་པའོ། །དང་པོ་ལ་གཉིས། བྱ་བྱིའུ་ཡོན་ཏན་བསམ་པ་དང་། ཞིང་དེའི་བྱ༔
གུས་ཚུལ་བྱེད། སྨོན་ལམ་གདབ་པའོ།། བདག་ནི༔ ཤོག །གཉིས་པ་ལ་གཉིས། ལོངས་
སྤྱོད་ཀྱི་ཡོན་ཏན་བསམ་པ་དང་། ཕྱོགས་ཀུན༔ བསྐོར། སྨོན་ལམ་གདབ་པའོ། །བདག་ནི་
229

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཤོག །གསུམ་པ་ལྷ་མིའི་ཡོན་ཏན་བསམ་པ་ལ་གསུམ། སོ་སྐྱེས་ཕལ་པའི་ཡོན་ཏན།
ལམ་ཞུགས་འཕགས་པའི་ཡོན་ཏན། ཞིང་གི་གཙོ་བོའི་ཡོན་ཏན་ནོ། །དང་པོ་
ལ་གཉིས། ཡོན་ཏན་བསམ་པ་དང་། སྨོན་ལམ་གདབ་པའོ།། བདག་ནི༔ ཤོག །དང་
པོ་ལ་གཉིས། སྡིག་བཅུ་དང་བྲལ་ཞིང་དགེ་བཅུ་ལྡན་པའི་ཡོན་ཏན་དང་། ཡུལ་དེའི༔
ཚོགས་ཏེ། དལ་འབྱོར་རྒྱུད་ལྡན་གྱི་ཡོན་ཏན་བསམ་པའོ། །མི་ཁོམ༔ གཡང་ས་བྲལ། གཉིས་
པ་ལ་གཉིས། ཡོན་ཏན་བསམ་པ་དང་། སྨོན་ལམ་གདབ་པའོ།། བདག་ནི༔ ཤོག །
དང་པོ་ལ་གསུམ། སྡེ་བཞིའི་ཡོན་ཏན་དང་། བཀའ་ལུང༔ དཀའ་ཐུབ་སྡེ། ཡ་བརྒྱད་ཀྱི་
ཡོན་ཏན་བསམ་པ་དང་། དག་པཡན་ ལག་དང་། དོན་བསྡུ་བའོ།། སྡེ་བཞི༔ བཞིན་སྤྱོད།
གསུམ་པ་ལ་གཉིས། ཡོན་ཏན་བསམ་པ་དང་། སྨོན་ལམ་གདབ་པའོ། །བདག་ནི༔
ཤོག །དང་པོ་ལ་གསུམ། གཙོ་བོའི་ཡོན་ཏན་དང་། ཞིང་དེའི་མངའ༔ སྟོན་པ་དེས། འཁོར་
གྱི་ཡོན་ཏན་དང་། ཞུ་འཁོར༔ མང་པོ་ལ། བསྟན་ལ་བོན་གྱི་ཡོན་ཏན་བསམ་པའོ། །སྡེ་བཅུ༔
བསྐོར། གསུམ་པ་འོལ་གླིང་དུ་སྐྱེས་པའི་དབང་དུ་བྱས་པའི་སྨོན་ལམ་ལ་གསུམ། འོག་
མིན་གྱི་འོལ་གླིང་དུ་སྐྱེ་བའི་སྨོན་ལམ། དེ་ནས་ནམ༔ གོང་དེར། སྐྱེས་ནས་རིགས་ལྔའི་ཞིང་
དུ་འཚང་རྒྱ་བའི་སྨོན་ལམ། སངས་རྒྱས༔ རྒྱས་ནས། སངས་རྒྱས་ནས་སེམས་ཅན་གྱི་
དོན་བྱེད་ནུས་པའི་སྨོན་ལམ་གདབ་པའོ། །དཔག་མེད༔ པར་ཤོག།
འཛམ་གླིང་ཞིང་ཁམས་གཙོ་བོ་འོལ་མོའི་གླིང་།།
དེ་ཡི་ཞིང་སྨོན་རྣམ་མཁྱེན་གྲོང་འཇུག་གི།།
ས་བཅད་ཉུང་འདུས་རྗེས་འཇུག་དོན་དུ་བྲིས།།
དེར་ཐོབ་དགེ་བས་མ་གྱུར་སེམས་ཅན་ཀུན།།
ཞིང་དེར་སྐྱེས་ནས་རྫོགས་སངས་རྒྱས་པར་ཤོག།
230

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཅེས་པ་འདིའང་བྱ་བཏང་མཆོག་སྤྲུལ་ཉི་མས་བསྐུལ་བ་ལ་བརྟེན་ནས་ཤར་རྫའི་བྱ་བྲལ་བཀྲ་ཤིས་རྒྱལ་
མཚན་གྱིས་ཤོད་ཆེན་བཅོ་བརྒྱད་ཀྱི་ནང་ཚན་ཉག་ཤོད་ཨ་འཛི་ལུང་གི་དཔལ་ལྡན་གོང་རྒྱལ་དགོན་གྱི་བླ་
བྲང་ཕོ་བྲང་གི་གཟིམ་ཁྱིམ་ཉི་འོད་འཁྱིལ་པར་བྲིས་པར་
ང་དགེའོ།།
231

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།